**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos miesto savivaldybės BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Turto skyrius gavo 2017 m. gegužės 5 d. raštą Nr. S1-71 iš Klaipėdos Vitės pagrindinės mokyklos, kuriuo prašoma perduoti šiuo metu Klaipėdos miesto savivaldybės administracijos patikėjimo teise valdoma patalpas J. Janonio g. 32, Klaipėda (95,53 kv. m) Klaipėdos Vitės pagrindinei mokyklai, nes šiose patalpose norima įrengti edukacines klases kryptingam meniniam ugdymui. Turto skyrius gavo 2017 m. gegužės 16 d. raštą Nr. VS-2919 iš Švietimo skyriaus, kuriuo informuojama, kad Švietimo skyriaus specialistai buvo nuvykę į Klaipėdos Vitės pagrindinę mokyklą, išanalizavo esamą situaciją ir teigia, kad Klaipėdos Vitės pagrindinei mokyklai tikslinga grąžinti patalpas edukacinėms erdvėms.

Turto skyrius gavo 2017-05-05 raštą Nr. S1-72 iš Klaipėdos Vitės pagrindinės mokyklos, kuriuo sutinka perimti iš Klaipėdos lopšelio-darželio „Šaltinėlis“ ilgalaikį materialųjį turtą – baldų komplektą. 2017-05-17 raštu Nr. SI-36 Klaipėdos lopšelis-darželis „Šaltinėlis“ sutinka perduoti minimą turtą.

Klaipėdos miesto savivaldybės administracija ir jungtinės veiklos sutarties partneriai UAB „Nacionalinis švietimo centras“, UAB „SS Saliution“, UAB „EVP International“, UAB „Idamas“, atstovaujami atsakingo partnerio UAB „Nacionalinis švietimo centras“ 2015 m. liepos 20 d. pasirašė Paslaugų sutartį Nr. J9-1170, kurios pagrindu vykdomas projektas „Elektroninio mokinio pažymėjimo diegimas ir naudojimo užtikrinimas bendrojo ugdymo įstaigose“ (toliau – Projektas). Įgyvendindamas Projektą UAB „Nacionalinis“ švietimo centras“ sumontavo švietimo įstaigose įrangą, įdiegė sistemas ir pagamino pažymėjimus. Projekto I etapo metu įgytas turtas turi būti perduotas Klaipėdos miesto savivaldybė biudžetinėms įstaigoms.

Turto skyrius gavo 2017-06-01 raštą Nr. (2.4) SI-33 iš lopšelio-darželio „Du gaideliai“, kuriuo sutinka perimti iš Klaipėdos lopšelio-darželio „Versmė“ ilgalaikį materialųjį turtą – elektrinę keptuvę. 2017-06-20 raštu Nr. (1.18)-SI-73 Klaipėdos lopšelis-darželis „Versmė“ sutinka perduoti minimą turtą.

Turto skyrius gavo 2017-06-09 raštą Nr. S1-93 (4.2.) iš Klaipėdos Litorinos mokyklos, kuriuo prašoma perduoti šiuo metu Klaipėdos moksleivių saviraiškos centro patikėjimo teise valdomų patalpų, esančių Smiltelės g. 22-1, Klaipėda, dalį (100,57 kv. m). Minimos patalpos reikalingos dėl padidėjusios mokinių skaičiaus. Yra gautas 2017-06-08 Klaipėdos moksleivių saviraiškos centro sutikimas Nr. (1.7.) D3-68 dėl minimų patalpų perdavimo Klaipėdos Litorinos mokyklai.

Turto skyrius gavo 2017-06-12 raštą Nr. VS-3462 iš Projektų skyriaus, kuriuo prašoma iš Klaipėdos miesto savivaldybės administracijai perimti negyvenamąsias patalpas (baseino patalpas) Paryžiaus Komunos g. 16A, Klaipėda, iš Klaipėdos futbolo sporto mokyklos dėl Klaipėdos miesto savivaldybės administracijos įgyvendinimo projekto „Futbolo mokyklos ir baseino pastatų konversija (taikant modernias technologijas ir atsinaujinančius energijos šaltinius, įkuriant daugiafunkcinį paslaugų kompleksą, skirtą įvairių amžiaus grupių kvartalo gyventojams ir sporto bendruomenei (Paryžiaus Komunos g.16 A)“.

Vadovaujantis 2017-03-13 sutartimi Nr. J9-540 yra nupirktas Mėlynosios vėliavos paplūdimio stendas Smiltynėje, kuris turi būti perduotas Klaipėdos miesto savivaldybės biudžetinei įstaigai „Klaipėdos paplūdimiai“.

**3. Kokių rezultatų laukiama.**

Perdavus turtą savivaldybės biudžetinei įstaigai užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2017-05-16 Švietimo skyriaus rašto Nr. VS-2919 kopija, 1 lapas;
2. 2017-05-05 Klaipėdos Vitės pagrindinės mokyklos rašto Nr. S1-71 kopija, 1 lapas;
3. 2017-05-05 Klaipėdos Vitės pagrindinės mokyklos rašto Nr. S1-72 kopija, 1 lapas;
4. 2017-05-17 Klaipėdos lopšelio-darželio „Šaltinėlis“ rašto Nr. S1-36 kopija, 2 lapai;
5. 2017-05-19 Švietimo skyriaus rašto Nr. VS-3010 kopija, 2 lapai;
6. 2017-06-01 Klaipėdos lopšelio-darželio „Du gaideliai“ rašto Nr. (2.4) SI-33, 1 lapas;
7. 2017-06-20 Klaipėdos lopšelio-darželio „Versmė“ rašto Nr. (1.18)-SI-73, 1 lapas;
8. 2017-06-09 Klaipėdos Litorinos mokyklos rašto Nr. S1-93 (4.2.) kopija, 1 lapas;
9. 2017-06-08 Klaipėdos moksleivių saviraiškos centro sutikimo Nr. (1.7.) D3-68 kopija, 1 lapas;
10. 2017-03-13 sutarties Nr. J9-540 kopija, 9 lapai.
11. 2017-06-12 Projektų skyriaus rašto Nr. VS-3462 kopija, 1 lapas.

Skyriaus vedėjas Edvardas Simokaitis